Genre: Opinion/Argumentation

Danes ljudje ne cenijo, ne sprejemajo in ne spoštujejo izkušenj in modrosti velikih mislecev, ki so razkrili skrivnost vesolja, in njihove vseobsegajoče ljubezni. Vsa religijska načela, z neznatno izjemo nekaterih, lahko zelo preprosto med seboj uskladimo in jih pobotamo. Raznovrstni obredi različnih religij poveličujejo in častijo enega in istega Boga z različnimi imeni. <p/> V vsaki dobi je Bog vsem narodom pošiljal preroke z namenom, da povrnejo mir in dobro voljo med ljudi. V današnjem času so se številne religije razširile po vsem svetu, a so hkrati izgubile občutek za bratsko in sestrsko povezanost med ljudmi. Nujno moramo vzpostaviti harmonijo. Vsi vzvišeni ljudje so podobe Boga. V božjem kraljestvu obstaja samo en družbeni sloj in vsi pripadajo samo enemu narodu – božanskemu narodu. Navade in prepričanja drugih morate globlje razumeti. Le tako boste lahko s čistim umom in ljubečim srcem začutili božjo prisotnost.